钦定古今图书集成/明伦汇编/氏族典/第336卷 > 刘崇望
## 钦定古今图书集成/明伦汇编/氏族典/第336卷 > 刘崇望

按《唐书刘政会传》：“政会七世孙崇望，字希徒。及进士
第，宣歙王凝辟转运巡官。僖宗幸山南，王重荣不肯
率职，崇望以谏议大夫持节往，既至，陈君臣大义动
之，重荣顺服。昭宗即位，进中书侍郎，同中书门下平
章事，进尚书左仆射。王建欲并东川，诏崇望为剑南
东川节度，还为兵部尚书，卒。”